
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


6 Ιουλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 2666 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ίδρυση του Προγράμματος Μεταπτυχιακών Σπου¬ 
δών με τίτλο: «Πρωτοβάθμια Φροντίδα Υγείας» του 
Τμήματος Ιατρικής της Σχολής Επιστημών Υγείας 
του Αριστοτελείου Πανεπιστημίου Θεσσαλονίκης. 

2 Κανονισμός λειτουργίας του Κέντρου Επιμόρφω¬ 
σης και Διά Βίου Μάθησης (Κ.Ε.ΔΙ.ΒΙ.Μ.) του Τ.Ε.Ι. 
Στερεάς Ελλάδας. 


ΑΠΟΦΑΣΕΙΣ 

Αριθμ. 27540 _ (1) 

Ίδρυση του Προγράμματος Μεταπτυχιακών 
Σπουδών με τίτλο: «Πρωτοβάθμια Φροντίδα 
Υγείας» του Τμήματος Ιατρικής της Σχολής Επι¬ 
στημών Υγείας του Αριστοτελείου Πανεπιστη¬ 
μίου Θεσσαλονίκης. 

Η ΣΥΓΚΛΗΤΟΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 
(Συνεδρίαση 2958/12 και 13.4.2018) 

Έχοντας υπόψη: 

Ι.Τις διατάξεις του ν. 4485/2017 (ΦΕΚ 114 Α') «Οργά¬ 
νωση και λειτουργία της ανώτατης εκπαίδευσης, ρυθ¬ 
μίσεις για την έρευνα και άλλες διατάξεις», όπως αυτός 
ισχύει και ιδίως των άρθρων 32 και 85 παρ. 2α. 

2. Την υπουργική απόφαση με αριθμό 216772/Ζ1 / 
8.12.2017 (ΦΕΚ 4334/τ.Β712.12.2017): «Τρόπος κατάρ¬ 
τισης του αναλυτικού προϋπολογισμού λειτουργίας και 
της έκθεσης βιωσιμότητας των Προγραμμάτων Μετα¬ 
πτυχιακών Σπουδών». 

3. Τις διευκρινιστικές εγκυκλίους του Υπουργείου Παι¬ 
δείας, Έρευνας και Θρησκευμάτων με αριθμό: α) 163204/ 
Ζ1 ΕΞ. ΕΠΕΙΓΟΝ/29.9.2017 «Εφαρμογή των διατάξεων 
του ν. 4485/2017 (Α' 114) για θέματα μεταπτυχιακών 
σπουδών και εκπόνησης διδακτορικών διατριβών - Λοι¬ 
πά θέματα», β) 203446/Ζ1/22.11.2017 «Διευκρινήσεις 
σχετικά με την εφαρμογή διατάξεων του ν. 4485/2017 (Α' 
114), και γ) 227378/Ζ1 ΕΞ. ΕΠΕΙΓΟΝ/22.12.2017 «Εφαρ¬ 
μογή των διατάξεων του ν. 4485/2017 (ΑΊ 14) για θέ¬ 
ματα μεταπτυχιακών σπουδών», δ) 22879/Ζ1/9.2.2018 


«Εφαρμογή των διατάξεων του ν. 4485/2017 (Α' 114), 
ε) 26407/Ζ1/15.2.2018 «Ίδρυση - Επανίδρυση ΠΜΣ σε 
εφαρμογή των διατάξεων του ν. 4485/2017 (Α' 114), και 
στ) 45070/Ζ1/19.3.2018 «Κοινοποίηση διατάξεων του 
ν. 4521/2018 (Α' 38) «Ίδρυση Πανεπιστημίου Δυτικής 
Αττικής και άλλες διατάξεις». 

4. Τις διατάξεις του ν. 3374/2005 και ιδίως τα άρθρα 
14 και 15 (ΦΕΚ 189/τ.Α72.8.2005) «Διασφάλιση της ποι¬ 
ότητας στην ανώτατη εκπαίδευση. Σύστημα μεταφοράς 
και συσσώρευσης πιστωτικών μονάδων. Παράρτημα δι¬ 
πλώματος», όπως τροποποιήθηκε και ισχύει. 

5. Την απόφαση της Συνέλευσης του Τμήματος Ιατρι¬ 
κής της Σχολής Επιστημών Υγείας του Αριστοτελείου 
Πανεπιστημίου Θεσσαλονίκης (συνεδρίαση με αριθμό 
25/19.12.2017). 

δ.Την θετική εισήγηση με αριθμό 20160/12.4.2018 της 
Επιτροπής Μεταπτυχιακών Σπουδών, αποφασίζουμε: 

Την ίδρυση και λειτουργία από το ακαδημαϊκό έτος 
2018-2019 του Προγράμματος Μεταπτυχιακών Σπουδών 
του Τμήματος Ιατρικής της Σχολής Επιστημών Υγείας του 
Αριστοτελείου Πανεπιστημίου Θεσσαλονίκη με τίτλο: 
«Πρωτοβάθμια Φροντίδα Υγείας», ως ακολούθως: 

Άρθρο Ί 

Γενικές Διατάξεις 

Το Τμήμα Ιατρικής της Σχολής Επιστημών Υγείας του 
ΑΠΟ οργανώνει και λειτουργεί από ακαδημαϊκό έτος 
2018-2019 Πρόγραμμα Μεταπτυχιακών Σπουδών με 
τίτλο: «Πρωτοβάθμια Φροντίδα Υγείας», σύμφωνα με 
τις διατάξεις της απόφασης αυτής και τις διατάξεις του 
ν. 4485/2017 (Α' 114), όπως έχει τροποποιηθεί και ισχύει. 

Άρθρο 2 

Αντικείμενο - Σκοπός 

Αντικείμενο του ΠΜΣ, το οποίο λειτουργεί στις εγκα¬ 
ταστάσεις του Τμήματος Ιατρικής του ΑΠΟ, είναι η ανά¬ 
πτυξη της εκπαίδευσης και της έρευνας στα αντικείμε¬ 
να της Πρωτοβάθμιας Φροντίδας Υγείας και της Γενικής 
Ιατρικής. 

Σκοπός του ΠΜΣ είναι η συμβολή στην ανάπτυξη εξει- 
δικευμένου ανθρώπινου δυναμικού για την υποστήριξη 
της, αναγκαίας σήμερα, ανάπτυξης της Πρωτοβάθμιας 
Φροντίδας Υγείας και ο εφοδιασμός των μεταπτυχια¬ 
κών φοιτητών με εξειδικευμένες γνώσεις, με στόχο την 

πληρέστερη προετοιμασία τους για μια επιτυχημένη 
επαγγελματική σταδιοδρομία. 

Άρθρο 3 

Μεταπτυχιακοί Τίτλοι 

Το ΠΜΣ απονέμει Δίπλωμα Μεταπτυχιακών Σπουδών 
(Δ.Μ.Σ.) με τίτλο «Πρωτοβάθμια Φροντίδα Υγείας» (Μ5ς 
"ΡΠΓΠΒΓγ ΗθβΙϊΡι Οβγθ» - ΜΡΗΟ). 

Άρθρο 4 

Κατηγορίες πτυχιούχων 

Στο Π.Μ.Σ. γίνονται δεκτοί: 

1. Κάτοχοι τίτλων πρώτου κύκλου σπουδών Α.Ε.Ι. της 
ημεδαπής και ομοταγών Ιδρυμάτων της αλλοδαπής. 
Δίπλωμα Μεταπτυχιακών Σπουδών δεν απονέμεται σε 
φοιτητή του οποίου ο τίτλος σπουδών πρώτου κύκλου 
από ίδρυμα της αλλοδαπής δεν έχει αναγνωριστεί από 
το Διεπιστημονικό Οργανισμό Αναγνώρισης Τίτλων Ακα¬ 
δημαϊκών και Πληροφόρησης (Δ.Ο.Α.Τ.Α.Π.), σύμφωνα 
με το ν. 3328/2005 (Α' 80). 


2. Μέλη των κατηγοριών Ε.Ε.Π., Ε.ΔΙ.Π. και Ε.Τ.Ε.Π., 
εφόσον πληρούν τις προϋποθέσεις του πρώτου εδαφί¬ 
ου της παρ. 1 του άρθρου 34, μπορούν να εγγραφούν 
ως υπεράριθμοι και μόνο ένας κατ' έτος ανά Π.Μ.Σ., που 
οργανώνεται σεΤμήματα του Ιδρύματος που υπηρετούν, 
το οποίο είναι συναφές με τον τίτλο σπουδών και το έργο 
που επιτελούν στο οικείο Ίδρυμα. 

Άρθρο 5 

Χρονική διάρκεια σπουδών 
Η χρονική διάρκεια για την απονομή του Διπλώματος 
Μεταπτυχιακών Σπουδών (Δ.Μ.Σ.) ορίζεται σε τέσ- σέρα 
(4) ακαδημαϊκά εξάμηνα. 

Άρθρο 6 

Πρόγραμμα Μαθημάτων 

Το σύνολο των πιστωτικών μονάδων (Ε(ΙΤ5) που απαι¬ 
τούνται για την απόκτηση του Διπλώματος Μεταπτυχια¬ 
κών Σπουδών Δ.Μ.Σ. είναι 120. Το αναλυτικό πρόγραμμα 
μαθημάτων ανά εξάμηνο διαμορφώνεται ως εξής: 


Α'Εξάμηνο 

Ο/Η μεταπτυχιακός/κή φοιτητής/τρια παρακολουθεί 3 Υποχρεωτικά μαθήματα 


α/α 

Μάθημα 

Κωδ. Μαθ. 

ΤΥΠΟΣ 

ΜΑΘΗΜΑΤΟΣ 

Ε0Τ5 

1 

Εισαγωγή στα συστήματα υγείας 

ΠΦΥΑ001 

Υ 

10 

2 

Επιδημιολογία και Στατιστική στη Δημόσια Υγεία 

ΠΦΥ002. 

Υ 

10 

3 

Μεθοδολογία έρευνας στις κοινωνικές επιστήμες 

ΠΦΥ003. 

Υ 

10 


Σύνολο Ε0Τ5 εξαμήνου 

30 


Β'Εξάμηνο 

Ο/Η μεταπτυχιακός/κή φοιτητής/τρια παρακολουθεί 1 Υποχρεωτικό μάθημα και 2 μαθήματα Επιλογής 


α/α 

Μάθημα 

Κωδ. Μαθ. 

ΤΥΠΟΣ 

ΜΑΘΗΜΑΤΟΣ 

Ε0Τ5 

1 

Πρωτοβάθμια Φροντίδα Υγείας 

ΠΦΥΒ002 

Υ 

10 

2 

Κοινωνικοί προσδιοριστές και ανισότητες στην υγεία 

ΠΦΥΒ001 

Ε 

10 

3 

Κοινωνιολογία της υγείας 

ΠΦΥΒ003 

Ε 

10 

4 

Συστήματα υγείας και πολιτική οικονομία της υγείας 

ΠΦΥΒ004 

Ε 

10 


Σύνολο Ε0Τ5 εξαμήνου 

30 


Γ' Εξάμηνο 


Ο/Η μεταπτυχιακός/κή φοιτητής/τρια παρακολουθεί 1 Υποχρεωτικό μάθημα και 2 μαθήματα Επιλογής 


α/α 

Μάθημα 

Κωδ. Μαθ. 

ΤΥΠΟΣ 

ΜΑΘΗΜΑΤΟΣ 

Ε0Τ5 

1 

Προαγωγή υγείας και Πρόληψη 

ΠΦΥΓ002 

Υ 

10 

2 

Διεθνής διακυβέρνηση της υγείας 

ΠΦΥΓ001 

Ε 

10 

3 

Δημόσια Υγεία και Σύγχρονες προκλήσεις 

ΠΦΥΓ003 

Ε 

10 

4 

Μετανάστευση και υγεία 

ΠΦΥΓ004 

Ε 

10 

5 

Οικολογία και υγεία 

ΠΦΥΓ005 

Ε 

10 

6 

Πολιτικές ψυχικής υγείας 

ΠΦΥΓ006 

Ε 

10 

7 

Τεκμηριωμένη πρακτική στην Πρωτοβάθμια Φροντίδα 
Υγείας 

ΠΦΥΓ007 

Ε 

10 


Σύνολο Ε0Τ5 εξαμήνου 

30 

Δ'Εξάμηνο 


Μεταπτυχιακή Διπλωματική Εργασία στην Πρωτοβάθμια Φροντίδα Υγείας 

30 

Σύνολο Ε(ΙΤ5 εξαμήνου 

30 


Όλα τα μαθήματα του προγράμματος διδάσκονται κυρίως στην ελληνική γλώσσα, αλλά και στην αγγλική κατά 
περίπτωση. 


Άρθρο 7 

Αριθμός Εισακτέων 

Ο αριθμός εισακτέων στο πρόγραμμα ορίζεται κατ'ανώτατο όριο στους δέκα (10) μεταπτυχιακούς/ές φοιτητές/ 
τριες ετησίως. 

Ο τρόπος επιλογής εισακτέων, η διαδικασία και τα κριτήρια επιλογής, καθορίζονται στον Κανονισμό Μεταπτυχι¬ 
ακών Σπουδών, ο οποίος έχει εγκριθεί από τη Σύγκλητο του ΑΠΘ (συνεδρίαση με αριθμό 2958/12 και 13.4.2018) 
και αναφέρονται στην προκήρυξη. 

Άρθρο 8 

Προσωπικό 

Για την υλοποίηση του ΠΜΣ θα απασχοληθούν μέλη ΔΕΠ τουΤμήματος Ιατρικής, καθώς και άλλωνΤμημάτων του 
Αριστοτελείου Πανεπιστημίου Θεσσαλονίκης ή άλλων Πανεπιστημίων της ημεδαπής, καθώς και άλλες κατηγορίες 
διδασκόντων και επισκέπτες διδάσκοντες (καταξιωμένοι επιστήμονες, επιστήμονες αναγνωρισμένου κύρους) από 
την ημεδαπή και την αλλοδαπή σύμφωνα μετά οριζόμενα στο άρθρο 36 του ν. 4485/2017 (Α' 114). 

Άρθρο 9 

Υλικοτεχνική Υποδομή 

Για τη λειτουργία του Π.Μ.Σ. θα χρησιμοποιηθεί θα χρησιμοποιηθεί η υπάρχουσα υλικοτεχνική υποδομή (αίθου¬ 
σες διδασκαλίας, εποπτικά μέσα, Η/Υ) του Τμήματος Ιατρικής του Α.Π.Θ. ή ανάλογες εκπαιδευτικές υποδομές του 
Α.Π.Θ., οι οποίες περιλαμβάνουν χώρους διδασκαλίας, κατάλληλα εξοπλισμένους με σύγχρονα μέσα διδασκαλίας 
και ηλεκτρονικούς υπολογιστές, βιβλιοθήκες και εργαστήρια με ειδικό εξοπλισμό υψηλής τεχνολογίας καθώς επίσης 
και η εργαστηριακή υποδομή Κλινικών και Εργαστηρίων του Τμήματος Ιατρικής. 

Άρθρο 10 

Διάρκεια Αειτουργίας 

Το ΠΜΣ θα λειτουργήσει από το ακαδημαϊκό έτος 2018-2019 μέχρι και το ακαδημαϊκό έτος 2022-23. 

Άρθρο 11 

Κόστος Αειτουργίας 


Σύμφωνα με τις διατάξεις του άρθρου 32 και 37 του ν. 4485/2017 το συνολικό κόστος του προγράμματος, που 
αφορά στις λειτουργικές δαπάνες, ανέρχεται στο ποσό των 15.000,00 € ανά έτος και αναλύεται σε κατηγορίες δα¬ 
πανών για πέντε έτη ως εξής: 


Κατηγορία δαπάνης 

Κόστος σε € 

Δαπάνες εξοπλισμού και δαπάνες λογισμικού 

2.000,00 

Δαπάνες αναλωσίμων 

1 . 000,00 

Δαπάνες μετακινήσεων διδασκόντων 

2.000,00 

Αμοιβές διδασκαλίας τακτικού προσωπικού των ΑΕΙ και ερευνητικών κέντρων και ινστιτούτων 
που συμμετέχουν στην οργάνωση του ΠΜΣ 

1.500,00 

Αμοιβές έκτακτου διδακτικού προσωπικού των ΑΕΙ που συμμετέχουν στην οργάνωση 
του ΠΜΣ 

1.500,00 

Αμοιβές διδασκαλίας προσωπικού της παρ. 5 του άρθρου 36 του ν. 4485/2017 

4.000,00 

Αμοιβές διοικητικής και τεχνικής υποστήριξης 

2.000,00 

Λοιπές δαπάνες, όπως ιδίως έξοδα δημοσιότητας - προβολής, αγοράς εκπαιδευτικού υλικού, 
οργάνωσης συνεδρίου, δαπάνες εργασιών πεδίου. 

1 . 000,00 

Σύνολο 

15.000,00 


Το παραπάνω κόστος θα καλυφθεί από τον προϋπολογισμό του ΥΠ.Ε.Π.Θ. (ΚΑΕ 2421 του ειδικού φορέα 19-250 
του προϋπολογισμού του ΥΠ.Π.Ε.Θ.). Δεν προβλέπονται τέλη φοίτησης για τους μεταπτυχιακούς/ές φοιτητές/τριες 
του ΠΜΣ. 

Άρθρο 12 

Μεταβατικές διατάξεις 

Όσα θέματα δεν ρυθμίζονται στην παρούσα απόφαση, 
θα ρυθμίζονται από τον οικείο Κανονισμό Μεταπτυχια¬ 
κών Σπουδών και τα αρμόδια όργανα σύμφωνα με την 
ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 21 Ιουνίου 2018 
Ο Πρύτανης 
ΠΕΡΙΚΛΗΣ ΜΗΤΚΑΣ 


Αριθμ. 4116 _ (2) 

Κανονισμός λειτουργίας του Κέντρου Επιμόρφω¬ 
σης και Διά Βίου Μάθησης (Κ.Ε.ΔΙ.ΒΙ.Μ.)τουΤ.Ε.Ι. 
Στερεός Ελλάδας. 

Η ΣΥΓΚΛΗΤΟΣ 

ΤΟΥ ΤΕΧΝΟΛΟΓΙΚΟΥ ΕΚΠΑΙΔΕΥΤΙΚΟΥ 
ΙΔΡΥΜΑΤΟΣ (Τ.Ε.Ι.) ΣΤΕΡΕΑΣ ΕΛΛΑΔΑΣ 
(συνεδρίαση 140/29.5.2018, θέμα 20ο) 

Έχοντας υπόψη: 

Ι.Τις διατάξεις του άρθρου 48 «Κέντρο Επιμόρφω¬ 
σης και Δια Βίου Μάθησης» του Κεφαλαίου Ζ' του 
ν. 4485/2107 (ΦΕΚ Α' 114) «Οργάνωση και λειτουργία 
της ανώτατης εκπαίδευσης, ρυθμίσεις για την έρευνα 
και άλλες διατάξεις», όπως τροποποιήθηκαν και ισχύουν. 

2. Το ΦΕΚ αριθμ. 1198/τ.Β'/2.4.2018, που δημοσιεύθη- 
κε η αριθμ. 47270/Ζ1/21.3.2018 απόφαση του Υπουργού 
Παιδείας, Έρευνας και Θρησκευμάτων, για την ίδρυση 
του Κέντρου Επιμόρφωσης και Διά Βίου Μάθησης (Κ.Ε.ΔΙ. 
ΒΙ.Μ.) στο Τ.Ε.Ι. Στερεάς Ελλάδας. 

3. Το π.δ. αριθμ. 100/2013 (ΦΕΚ 135/τ.Α75.6.2013), για 
τη συγχώνευση του Τ.Ε.Ι. Λαμίας και του Τ.Ε.Ι. Χαλκίδας σε 
Τ.Ε.Ι. Στερεάς Ελλάδας, όπως τροποποιήθηκε και συμπλη¬ 
ρώθηκε το π.δ. αριθμ. 127/2013 (ΦΕΚ 190/16.9.2013 τ.Α'). 

4. Την αριθμ. 66/29.6.2016 απόφαση του Συμβουλί¬ 
ου του Τ.Ε.Ι. Στερεάς Ελλάδας, που δημοσιεύτηκε στο 
Φ.Ε.Κ./τ.Υ.Ο.Δ.Δ./378/15.7.2016, καθώς και την αριθμ. 
136019/Ζ 1/24.8.2016 (ΑΔΑ:652Η4653ΠΣ-Δ5Ν) διαπι- 
στωτική πράξη της Αναπληρώτριας Υπουργού Παιδείας, 
Έρευνας και Θρησκευμάτων, με την οποία διορίζεται ο 
Πέτρος Λάμψας, ως Πρόεδρος του Τ.Ε.Ι. Στερεάς Ελλάδας, 
με τετραετή θητεία, από 1.9.2016 έως 31.8.2020. 

5. Την αριθμ. 6303/9.9.2016 (ΑΔΑ: 7ΡΙΖΟΞΑΟ-2ΓΗ) 
στο ΦΕΚ 3165/τ.Β'/3.10.2016 απόφαση του Προέδρου 
του Τ.Ε.Ι. Στερεάς Ελλάδας, για τον ορισμό Αναπληρω¬ 
τών Προέδρου, που εγκρίθηκαν με την απόφαση του 
Συμβουλίου του Ιδρύματος, στη συνεδρίαση αριθμ. 
7/6.9.2016. 

6. Τις διατάξεις του άρθρου 2 «Ορισμοί» και του άρ¬ 
θρου 84 «Τελικές και μεταβατικές διατάξεις Κεφαλαίων 
Α' έως Ε'»τουν. 4485/2017 (ΦΕΚ 114 Α') «Οργάνωση και 
λειτουργία της ανώτατης εκπαίδευσης, ρυθμίσεις για την 
έρευνα και άλλες διατάξεις». 


7. Την αριθμ. 2650/2.5.2018 απόφαση του Πρύτανη 
του Τ.Ε.Ι. Στερεάς Ελλάδας, για τη συγκρότηση του Συμ¬ 
βουλίου του Κέντρου Επιμόρφωσης και Διά Βίου Μάθη¬ 
σης (Κ.Ε.ΔΙ.ΒΙ.Μ.) του Τ.Ε.Ι. Στερεάς Ελλάδας. 

8. Τη γνώμη του Συμβουλίου του Κέντρου, στη συνε¬ 
δρίαση αριθμ. 2/21.5.2018 (θέμα 2ο), που διαβιβάζεται 
με το έγγραφο του Αντιπρύτανη επί των Ακαδημαϊκών 
Υποθέσεων και Προέδρου του Κ.Ε.ΔΙ.ΒΙ.Μ. Στριμπάκου 
Νικόλαου με αριθμ. Πρωτ.Τ.Ε.Ι. 3231/23.5.2018 και 

9. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του τακτικού 
προϋπολογισμού του Τ.Ε.Ι. Στερεάς Ελλάδας, αποφασίζει: 

Την έγκριση του Κανονισμού λειτουργίας του Κέ¬ 
ντρου Επιμόρφωσης και Διά Βίου Μάθησης (Κ.Ε.ΔΙ. 
ΒΙ.Μ.) τουΤ.Ε.Ι. Στερεάς Ελλάδας, σύμφωνα με τη γνώμη 
του Συμβουλίου του Κέντρου, στη συνεδρίαση αριθμ. 
2/21.5.2018 (θέμα 2ο), που διαβιβάζεται με το έγγρα¬ 
φο του Αντιπρύτανη επί των Ακαδημαϊκών Υποθέσεων 
και Προέδρου του Κ.Ε.ΔΙ.ΒΙ.Μ. Στριμπάκου Νικόλαου με 
αριθμ. Πρωτ. Τ.Ε.Ι. 3231/23.5.2018, ως ακολούθως: 

1.Σκοπός 

Η ίδρυση του Κέντρου Διά Βίου Μάθησης του Τ.Ε.Ι. Στε¬ 
ρεάς Ελλάδας αναμένεται να συμβάλλει στην επίτευξη 
των ακόλουθων στόχων: 

1. Την αξιοποίηση του επιστημονικού δυναμικού 
και των υποδομών του Τ.Ε.Ι. Στερεάς Ελλάδας σε προ¬ 
γράμματα που απευθύνονται στην ελληνική κοινωνία 
και ανταποκρίνονται στις ανάγκες των πολιτών της για 
κατάρτιση, επιμόρφωση, και εξειδίκευση. 

2. Τη διασύνδεσητων φορέωντηςΔιά Βίου Μάθησης, 
οι οποίοι είναι οι φορείς τυπικής εκπαίδευσης, οι φορείς 
μη τυπικής εκπαίδευσης και οι φορείς άτυπης μάθησης, 
έτσι ώστε να επιτυγχάνεται η διασύνδεση της δια Βίου 
μάθησης με την απασχόληση, η μεταφορά τεχνογνωσίας 
από τα Α.Ε.Ι. προς τους φορείς της Διά Βίου Μάθησης 
και γενικότερα η κοινωνική και οικονομική ανάπτυξη 
της χώρας. 

3. Τη συνεργασία μεταξύ των φορέων τυπικής και μη 
τυπικής εκπαίδευσης προκειμένου να διασφαλίζεται η 
ποιότητα των παρεχομένων υπηρεσιών εκπαίδευσης 
στους εν δυνάμει ενήλικους εκπαιδευόμενους, ενισχύο- 
ντας τις δεξιότητες των εκπαιδευόμενων και παρέχοντας 
δυνατότητες για απασχόληση. 

4. Τη συμβολή του Τ.Ε.Ι. Στερεάς Ελλάδας στο γενικότε¬ 
ρο εκσυγχρονισμό του εκπαιδευτικού συστήματος, στην 
αναβάθμιση της ποιότητας της εκπαίδευσης, τυπικής και 
άτυπης και στη μείωση του κοινωνικού αποκλεισμού 
στην εκπαίδευση. 

2. Γενικά 

Ι.Το Κ.Ε.ΔΙ.ΒΙ.Μ. τουΤ.Ε.Ι. Στερεάς Ελλάδας λειτουργεί 
σύμφωνα με το άρθρο 48 του ν. 4485/2017 καθώς και τον 
εσωτερικό κανονισμό λειτουργίας του. Αποτελεί μονάδα 
του Ιδρύματος που εξασφαλίζει το συντονισμό και τη διε¬ 
πιστημονική συνεργασία στην ανάπτυξη προγραμμάτων 
επιμόρφωσης, συνεχιζόμενης εκπαίδευσης, κατάρτισης 
και εν γένει διά βίου μάθησης. Τα εκπαιδευτικά ή επι¬ 
μορφωτικά προγράμματα μπορεί να υλοποιούνται σε 
συνεργασία με Α.Ε.Ι. ή ερευνητικά κέντρα της ημεδαπής, 
με αναγνωρισμένα ως ομοταγή Ιδρύματα της αλλοδα- 

πής, καθώς και πιστοποιημένους από τον Εθνικό Οργα¬ 
νισμό Πιστοποίησης Προσόντων και Επαγγελματικού 
Προσανατολισμού (ΕΟΠΠΕΠ) φορείς διά βίου μάθησης, 
με απόφαση του Πρυτανικού Συμβουλίου, ύστερα από 
εισήγηση του Συμβουλίου του Κέντρου. Αρμόδιος για 
το σχεδίασμά, την οργάνωση και την υλοποίηση κάθε 
έργου και προγράμματος επιμόρφωσης, κατάρτισης, συ¬ 
νεχιζόμενης εκπαίδευσης και εν γένει διά βίου μάθησης 
είναι ο οικείος επιστημονικός υπεύθυνος κάθε έργου. 

2. Κάθε πρόγραμμα επιμόρφωσης, συνεχιζόμενης εκ¬ 
παίδευσης, κατάρτισης και εν γένει δια βίου μάθησης, 
δια ζώσης ή εξ αποστάσεως, ήτοι πέραν των σπουδών 
πρώτου, δεύτερου και τρίτου κύκλου παρέχεται απο¬ 
κλειστικά μέσω του Κ.Ε.ΔΙ.ΒΙ.Μ.Την ευθύνη τήρησηςτης 
διάταξης των προηγούμενων εδαφίων φέρει η Σύγκλη¬ 
τος του Ιδρύματος. 

3. Το Κ.Ε.ΔΙ.ΒΙ.Μ. αποτελεί τον φορέα δια το οποίου 
το Τ.Ε.Ι. Στερεός Ελλάδας προσφέρει και πιστοποιεί 
εκπαίδευση όλων των μορφών, πέραν του τυπικού εκ¬ 
παιδευτικού συστήματος (άτυπη μάθηση, αρχική και 
συνεχιζόμενη επαγγελματική κατάρτιση, εξειδίκευση, 
μετεκπαίδευση). 

4. Με ευθύνη της Συγκλήτου λειτουργεί με πλήρη δι¬ 
αφάνεια, η οποία περιορίζεται μόνο από τις ρυθμίσεις 
περί προσωπικών δεδομένων. 

5. Οι Επιστημονικά Υπεύθυνοι των προγραμμάτων 
εκπαίδευσης είναι μέλη ΔΕΠ του Τ.Ε.Ι. Στερεός Ελλάδας. 

3. Όργανα Διοίκησης 

Όργανα του Κ.Ε.ΔΙ.ΒΙ.Μ. είναι: 

3.1 Πρόεδρος του Κ.Ε.ΔΙ.ΒΙ.Μ. 

Πρόεδρος του Κέντρου είναι ο Αντιπρύτανης, στον 
οποίο έχει ανατεθεί η σχετική αρμοδιότητα, ύστερα από 
πρόταση του Πρύτανη και έγκριση της Συγκλήτου. 

Ο Πρόεδρος έχει τις εξής αρμοδιότητες: 

α) Συγκαλεί το Συμβούλιο του Κέντρου, καταρτίζει την 
ημερήσια διάταξη, ορίζει ως εισηγητή των θεμάτων μέ¬ 
λος του Συμβουλίου, προεδρεύει των εργασιών του και 
εισηγείται τα θέματα για τα οποία δεν έχει οριστεί ως 
εισηγητής άλλο μέλος του Συμβουλίου. 

β) Επιβλέπει την εφαρμογή της πολιτικής του Κέντρου 
και την τήρηση του Κανονισμού του. 

γ) Μεριμνά για την εφαρμογή των αποφάσεων του 
Συμβουλίου. 

δ) Προΐσταται των υπηρεσιών του Κέντρου και συνυ¬ 
πογράφει με τον πρόεδρο του Ε.Λ.Κ.Ε. του οικείου Ιδρύ¬ 
ματος τις συμβάσεις προσωπικού, τις συμβάσεις προ¬ 
μηθειών και υπηρεσιών που συνάπτει το Κέντρο για τις 
γενικές του ανάγκες. 

ε) Υπογράφει τις εντολές πληρωμής για τις γενικές δα- 
πάνεςτου Κέντρου. Ειδικά για τις εντολές πληρωμήςτου 
εκπαιδευτικού προσωπικού, απαιτείται η προηγούμενη 
πιστοποίηση άρτιας διεξαγωγής του προγράμματος από 
τον επιστημονικά υπεύθυνο. 

στ) Ορίζει, όπου απαιτείται, ύστερα από γνώμη του 
Συμβουλίου του Κέντρου, τις επιτροπές επιλογής εκπαι- 
δευομένων. 

ζ) Συγκροτεί επιτροπές για τη μελέτη ή τη διεκπεραί¬ 
ωση συγκεκριμένων θεμάτων που εμπίπτουν στις αρ- 
μοδιότητέςτου. 


η) Εισηγείται στη Σύγκλητο, ύστερα από γνώμη του 
Συμβουλίου, την επιλογή του Διευθυντή Επιμόρφωσης 
και Διά Βίου Μάθησης. 

θ) Υπογράφει τα απονεμόμενα από το Κέντρο πιστοποι¬ 
ητικά μη τυπικής εκπαίδευσης, σύμφωνα με την έννοια 
της περίπτωσης 4 του άρθρου 2 του ν. 3879/2010 (Α' 163). 

ι) Συντάσσει ετήσια έκθεση απολογισμού του έργου 
του Κέντρου, η οποία εγκρίνεται από τη Σύγκλητο και 
κοινοποιείται στον Υπουργό Παιδείας, Έρευνας και Θρη¬ 
σκευμάτων μετά την έγκρισή της. 

ια) Ελέγχει, σε ετήσια βάση, την ορθότητα των πράξε¬ 
ων του Διευθυντή Επιμόρφωσης και των Επιστημονικών 
Υπευθύνων. 

ιβ) Ελέγχει την τήρηση των κανόνων δημοσιότητας, 
ανταγωνισμού και διαφάνειας στη σύναψη συμβάσεων 
και όπου αλλού απαιτείται. 

ιγ) Ασκεί ελέγχους για τη διαπίστωση της πραγματο¬ 
ποίησης του προγραμματισμένου εκπαιδευτικού έργου 
και της παροχής διοικητικών και βοηθητικών υπηρεσιών. 

ιδ) Ελέγχει την εκπλήρωση των υποχρεώσεων αξι¬ 
ολόγησης, για κάθε εκτελούμενο πρόγραμμα ή άλλη 
δραστηριότητα. 

3.2 Συμβούλιο του Κ.Ε.ΔΙ.ΒΙ.Μ. 

Το Συμβούλιο του Κέντρου αποτελείται από: 
α) Τον Πρόεδρο του Κέντρου. 

β) Έναν εκπρόσωπο από κάθε Σχολή του Ιδρύματος, 
ο οποίος ορίζεται ύστερα από πρόταση της Κοσμητείας 
της οικείας Σχολής, κατά προτίμηση με εμπειρία σε εκτέ¬ 
λεση προγραμμάτων εκπαίδευσης και δια βίου μάθησης 
με τετραετή θητεία. 

γ)Το Διευθυντή Επιμόρφωσης και Διά Βίου Μάθησης, 
χωρίς δικαίωμα ψήφου. 

Το Συμβούλιο έχει τις ακόλουθες αρμοδιότητες και 
όσες άλλες προ βλέπονται από τον Κανονισμό του Κέ¬ 
ντρου: 

α) Διαμορφώνει, στο πλαίσιο των αποφάσεων της Συ¬ 
γκλήτου, την πολιτική του Κ.Ε.ΔΙ.ΒΙ.Μ. για την ανάπτυξη 
των προγραμμάτων επιμόρφωσης, συνεχιζόμενης εκ¬ 
παίδευσης, κατάρτισης και εν γένει διά βίου μάθησης. 

β) Εποπτεύει τη λειτουργία των εκπαιδευτικών προ¬ 
γραμμάτων επιμόρφωσης, συνεχιζόμενης εκπαίδευσης, 
κατάρτισης και εν γένει δια βίου μάθησης. 

γ) Εισηγείται προς το Πρυτανικό Συμβούλιο τα προς 
έγκριση έργα και εκπαιδευτικά προγράμματα του Κέ¬ 
ντρου, τα οποία, μετά την έγκρισή τους, κοινοποιούνται 
στο Υπουργείο Παιδείας, Έρευνας και Θρησκευμάτων. 

δ) Αναθέτει την υλοποίηση των έργων και των εκπαι¬ 
δευτικών προγραμμάτων του Κέντρου στους επιστημο¬ 
νικά υπευθύνους. 

ε) Συνεργάζεται με τις Κοσμητείες των Σχολών για την 
υποστήριξη της υλοποίησης των εκπαιδευτικών προ¬ 
γραμμάτων του Κέντρου. 

στ) Καθορίζει τον τύπο των πιστοποιητικών που απο¬ 
νέμει το Κέντρο. 

ζ) Διατυπώνει γνώμη προς τη Σύγκλητο για τον τετρα¬ 
ετή αναπτυξιακό προγραμματισμό του Κέντρου. 

η) Διατυπώνει γνώμη προς τη Σύγκλητο για τον Κα¬ 
νονισμό και την οργανωτική δομή των υπηρεσιών του 
Κέντρου. 

θ) Ορίζει ομάδες για την εσωτερική αξιολόγηση των 
εκπαιδευτικών προγραμμάτων του Κέντρου. 

ι) Ορίζει το ύψος των τελών για κάθε εκπαιδευτικό 
πρόγραμμα του Κέντρου και το ποσοστό παρακράτη¬ 
σης από τα τέλη αυτά ως πόρο κάλυψης των γενικών 
εξόδων του Κέντρου, τα οποία υποβάλλει προς έγκριση 
στο Πρυτανικό Συμβούλιο, προκειμένου να αποφασίσει. 

ια) Εισηγείται στην Επιτροπή Ερευνών του Ε.Λ.Κ.Ε. για 
τη σύναψη συμβάσεων προσωπικού, προμηθειών και 
υπηρεσιών που συνάπτει το Κέντρο για τις εκπαιδευτικές 
και λοιπές λειτουργικές του ανάγκες. 

ιβ) Διατυπώνει γνώμη προς τη Σύγκλητο για την επι¬ 
λογή του Διευθυντή του Κέντρου. 

ιγ) Εισηγείται κανονισμό λειτουργίας των προγραμμά¬ 
των του Κέντρου στο Πρυτανικό Συμβούλιο. 

Ιδ) Διατυπώνει και υλοποιεί την πολιτική του Κ.Ε.ΔΙ. 
ΒΙ.Μ. σχετικά με την προμήθεια, εγκατάσταση και τις 
διαδικασίες χρήσης υπολογιστικού εξοπλισμού και λο¬ 
γισμικού για την παροχή δυνατοτήτων εξ αποστάσεως 
εκπαίδευσης σε εκπαιδευτικά και επιμορφωτικά προ¬ 
γράμματα. 

2. Γενικότερα, αποφασίζει για όλα τα θέματα, τα οποία 
δεν ανατίθενται ρητά σε άλλα όργανα σύμφωνα με το 
ισχύον θεσμικό και νομικό πλαίσιο. 

3.3 Διευθυντής Επιμόρφωσης 

Ο Διευθυντής Επιμόρφωσης και Διά Βίου Μάθησης 
παρακολουθεί την εφαρμογή του αναπτυξιακού προ¬ 
γράμματος του Κέντρου, συντονίζει την υλοποίηση των 
έργων και των προγραμμάτων επιμόρφωσης, κατάρτι¬ 
σης, συνεχιζόμενης εκπαίδευσης και εν γένει διά βίου 
μάθησης και επιμελείται την ποιοτική αναβάθμισή τους. 

Ειδικότερα εποπτεύει και ελέγχει: 

Ι.Την καλή λειτουργία του Κ.Ε.ΔΙ.ΒΙ.Μ. 

2. Την καλή λειτουργία και υλοποίηση των προγραμ¬ 
μάτων εκπαίδευσης ή των άλλων δραστηριοτήτων της 
Κέντρου σύμφωνα με τον σχεδίασμά και τον προγραμ¬ 
ματισμό τους. 

3. Τα παραδοτέα κάθε συνεργάτη, τόσο ως προς την 
ποσότητα, όσο και ως προς την καταλληλότητα του πε¬ 
ριεχομένου τους. 

4. Τη συνέπεια στην τήρηση των συμβατικών υποχρε¬ 
ώσεων του κάθε προγράμματος και όλων των εμπλε- 
κομένων. 

5. Παρακολουθεί και υποστηρίζει την υλοποίηση των 
αποφάσεων του Συμβουλίου και είναι υπεύθυνος για την 
τήρηση του μητρώου εκπαιδευτών. 

6. Παρακολουθεί και υποστηρίζει τη λειτουργία εξο¬ 
πλισμού και λογισμικού για την παροχή δυνατοτήτων εξ 
αποστάσεως εκπαίδευσης στα προγράμματα. Εισηγείται 
την προμήθεια κατάλληλου εξοπλισμού και λογισμικού 
για την υποστήριξη των δραστηριοτήτων του Κ.Ε.ΔΙ.ΒΙ.Μ. 

7. Ο Διευθυντής εποπτεύει την προετοιμασία, την 
αξιολόγηση, τη διαχείριση, την παρακολούθηση και τη 
δημοσιότητα των δράσεων. 

8. Η θητεία του Διευθυντή Επιμόρφωσης είναι τετραε¬ 
τής, με δυνατότητα ανανέωσης για μία ακόμη τετραετία. 

9.0 Διευθυντής Επιμόρφωσης επιλέγεται, μεταξύ των 
μελών ΔΕΠ τουΤ.Ε.Ι., από το Συμβούλιο του Κ.Ε.ΔΙ.ΒΙ.Μ., 
ύστερα από πρόσκληση εκδήλωσης ενδιαφέροντος και 


ορίζεται από τη Σύγκλητο μετά από εισήγηση του Συμ¬ 
βουλίου. 

10. Εφόσον ο Διευθυντής Επιμόρφωσης παραιτηθεί 
ή παυθεί, το Συμβούλιο του Κέντρου ορίζει προσωρινό 
Διευθυντή Επιμόρφωσης και ακολουθείται η ίδια δια¬ 
δικασία πρόσκλησης και επιλογής, εντός μηνός από τη 
χηρεία της θέσης. 

11. Η λειτουργία του Κ.Ε.ΔΙ.ΒΙ.Μ. υποβοηθείται από το 
αναγκαίο προσωπικό σύμφωνα με τα όσα ορίζονται στο 
Οργανόγραμμα Διοικητικών Υπηρεσιών του Ιδρύματος. 

3.4 Επιστημονικοί Υπεύθυνοι 

Οι Επιστημονικοί Υπεύθυνοι (Ε.Υ.) των προγραμμάτων 
του Κέντρου ορίζονται με απόφαση του Συμβουλίου του. 
Υποβάλλουν προς έγκριση στο Συμβούλιο του Κέντρου 
τα σχέδια σπουδών, τις οργανωτικές λεπτομέρειες, τον 
προϋπολογισμό των εκπαιδευτικών προγραμμάτων και 
το ύψος των τελών και πιστοποιούν την άρτια διεξαγωγή 
του προγράμματος. Η απόφαση του Συμβουλίου του Κέ¬ 
ντρου Επιμόρφωσης και Δια Βίου Μάθησης αποστέλλε- 
ται προς έγκριση στο Πρυτανικό Συμβούλιο. Η απόφαση 
θεωρείται ότι έχει εγκριθεί μετά την άπρακτη πάροδο 
δέκα (10) εργάσιμων ημερών. 

Ειδικότερα ο Ε.Υ. είναι υπεύθυνος για: 

Ι.Την κατάλληλη παρουσία εκπαιδευτών και εκπαι- 
δευομένων για κάθε ημέρα εκπαίδευσης, ανάλογα με 
το είδος της προσφερόμενης εκπαίδευσης. 

2. Την τήρηση των υποχρεώσεων των λοιπών συντε¬ 
λεστών του προγράμματος. 

3. Την πληρότητα του σχεδίου μαθήματος του εκπαι¬ 
δευτή, για κάθε ώρα εκπαίδευσης. 

4. Την καταλληλότητα των προτεινόμενων εκπαιδευ¬ 
τικών πόρων και βοηθημάτων. 

5. Τη διανομή του προβλεπόμενου εκπαιδευτικού 
υλικού. 

6. Την απονομή πιστωτικών μονάδων, μαθησιακών 
αποτελεσμάτων, δεξιοτήτων και ικανοτήτων στο εκπαι¬ 
δευτικό πρόγραμμα. 

4. Λειτουργία του Κ.Ε.ΔΙ.ΒΙ.Μ. 

Ι.Τα θέματα της ημερήσιας διάταξης αποφασίζονται 
από τον Πρόεδρο καθώς και ο εισηγητής κάθε θέματος. 
Ο Πρόεδρος εντάσσει και τα θέματα που προκύπτουν, 
ύστερα από γραπτή εισήγηση του Διευθυντή Εκπαί¬ 
δευσης. Η πρόσκληση προς τα μέλη του Συμβουλίου 
συνοδεύεται από γραπτή εισήγηση του εισηγητή κάθε 
θέματος. Τα πρακτικά τηρούνται από εντεταλμένο υπάλ¬ 
ληλο του Κέντρου. 

2. Κάθε μέλος του Συμβουλίου έχει το δικαίωμα να 
υποβάλλει γραπτή εισήγηση για τη συζήτηση θέματος. Η 
εισήγησή του συζητείται, εφόσον έχει κοινοποιηθεί δύο 
(2) εργάσιμες ημέρες πριν την καθορισμένη σύγκληση 
του Συμβουλίου. 

3. Στο τέλος κάθε ακαδημαϊκού έτους το Συμβούλιο 
συντάσσει απολογισμό δραστηριοτήτων του Κ.Ε.ΔΙ. 
ΒΙ.Μ., τον οποίο κοινοποιεί αμελλητί στη Σύγκλητο, 
στη ΜΟ.ΔΙ.Π. και στο Υπουργείο Παιδείας, Έρευνας και 
Θρησκευμάτων. Το Κ.Ε.ΔΙ.ΒΙ.Μ. υπόκειται ανά διετία, σε 
διαδικασίες εσωτερικής αξιολόγησης διασφάλισης της 
ποιότητας που καθορίζονται σύμφωνα με την παρ. 3 του 
άρθρου 14 του ν. 4009/2011. Η εξωτερική αξιολόγηση 

και η πιστοποίηση της ποιότητας των εκπαιδευτικών ή 
επιμορφωτικών προγραμμάτων του Κ.Ε.ΔΙ.ΒΙ.Μ. πραγ¬ 
ματοποιείται από την Α.ΔΙ.Π. σύμφωνα με την υποπε¬ 
ρίπτωση ββ' της περίπτωσης α' της παρ. 1 του άρθρου 
66 του ν. 4009/2011. 

4. Με απόφαση της Συγκλήτου, που εκδίδεται ύστερα 
από γνώμη του Συμβουλίου του Κέντρου, δημοσιεύεται 
στην Εφημερίδα της Κυβερνήσεως ο Κανονισμός του 
Κέντρου, όπου ρυθμίζεται κάθε θέμα που αφορά στην 
οργάνωση, στη λειτουργία και στη διοίκησή του και δεν 
προβλέπεται από τις κείμενες διατάξεις. 

5. Τα Κέντρα Επιμόρφωσης και Διά Βίου Μάθησης μπο¬ 
ρεί να οργανώνουν τα προγράμματα διά βίου μάθησης 
και με μεθόδους εξ αποστάσεως εκπαίδευσης, λαμβά- 
νοντας υπόψη τις ανάγκες ατόμων με αναπηρία ή/και 
ειδικές εκπαιδευτικές ανάγκες και εξασφαλίζοντας την 
ηλεκτρονική προσβασιμότητα των προγραμμάτων και 
στα άτομα αυτά. 

4.1 Τύποι και Μέθοδος Υλοποίησης Προγραμμάτων 

4.1.1. Μέθοδος Υλοποίησης Προγραμμάτων 

4.1.1.1 Διά Ζώσης Εκπαίδευση 

Τα προγράμματα μπορούν να υλοποιούνται δια ζώσης 
σε δομές του Τ.Ε.Ι. Στερεός Ελλάδας είτε σε ενοικιαζόμε¬ 
νους χώρους. Στις δομές θα πρέπει να υπάρχει ο απαραί¬ 
τητος υλικοτεχνικός εξοπλισμός που απαιτείται για την 
εύρυθμη υλοποίηση των προγραμμάτων και θα πρέπει 
να εξασφαλίζονται οι όροι προσβασιμότητας, ασφάλειας 
και υγιεινής. Ο εξοπλισμός αυτός τελεί υπό την ευθύνη 
του κάθε επιστημονικού υπεύθυνου προγράμματος, οι 
συντελεστές του οποίου οφείλουν να μεριμνούν για την 
καλή λειτουργία του κατά τη διάρκεια και κατά τη λήξη 
του προγράμματος. Η δια ζώσης εκπαίδευση πρέπει να 
διασφαλίζει την αλληλεπίδραση εκπαιδευτή και εκπαι- 
δευομένων και η υλοποίηση τέτοιων προγραμμάτων 
πραγματοποιείται με δομημένο πρόγραμμα σπουδών, 
σε συγκεκριμένο χώρο, με σαφή διάρκεια και ωρολόγιο 
πρόγραμμα. 

4.1.1.2 Εξ Αποστάσεως Εκπαίδευση 

Η υλοποίηση των προγραμμάτων γίνεται αμιγώς με 
τη χρήση Μεθόδων εξ Αποστάσεως Εκπαίδευσης. Στην 
περίπτωση αυτή χρησιμοποιείται ειδική πλατφόρμα εξ 
αποστάσεως εκπαίδευσης, εκπαιδευτικό υλικό κατάλ¬ 
ληλα προσαρμοσμένο στη μέθοδο αυτή και κατάλληλες 
διαδικασίες αξιολόγησης και παρακολούθησης των εκ- 
παιδευομένων. Ο τύπος αυτός της εκπαίδευσης αποτε¬ 
λεί ευέλικτη μορφή επιμόρφωσης, καθώς δεν υφίσταται 
περιορισμός χρόνου και τόπου. Βασίζεται στις αρχές της 
ανοικτής εκπαίδευσης και εξυπηρετεί τις ανάγκες τις εξα- 
τομικευμένης μάθησης. Η εξ αποστάσεως εκπαίδευση 
μπορεί να έχει σύγχρονη ή ασύγχρονη μορφή προσαρ¬ 
μοσμένη κατάλληλα στις απαιτήσεις κάθε εκπαιδευτικού 
προγράμματος. Εξασφαλίζεται η εξοικείωση των εκπαι- 
δευομένων με τα σύγχρονα και ασύγχρονα εργαλεία 
ηλεκτρονικής μάθησης. 

4.1.1.3 Μικτή Εκπαίδευση 

Τα προγράμματα μικτής εκπαίδευσης υλοποιούνται 
με συνδυασμό δια ζώσης και εξ αποστάσεως εκπαίδευ¬ 
σης. Στην περίπτωση αυτή, το εκπαιδευτικό υλικό και ο 
τρόπος παρακολούθησης και αξιολόγησης είναι κατάλ¬ 


ληλα προσαρμοσμένα και στις δυο μορφές μάθησης 
και χρησιμοποιείται ειδική πλατφόρμα εξ αποστάσεως 
εκπαίδευσης. Εξασφαλίζεται η εξοικείωση των εκπαιδευ- 
ομένων με τα σύγχρονα και ασύγχρονα εργαλεία ηλε¬ 
κτρονικής μάθησης. Διασφαλίζεται η αλληλεπίδραση 
των εκπαιδευομένων και των εκπαιδευτών. Για τα μα¬ 
θήματα που θα γίνονται δια ζώσης χρησιμοποιούνται 
είτε χώροι του ΤΕΙ Στερεός Ελλάδας είτε ενοικιαζόμενες 
δομές με τους όρους που περιγράφονται στην παραπά¬ 
νω παράγραφο 

4.1.2 Γλώσσα Υλοποίησης Προγραμμάτων 

Η γλώσσα στην οποία υλοποιούνται κατά κανόνα τα 
προγράμματα είναι η Ελληνική. Επιπλέον, το εκπαιδευτι¬ 
κό υλικό (σημειώσεις, παρουσιάσεις κ.λπ.) αναπτύσσεται 
στην ελληνική. Εκπαιδευτικό υλικό στην αγγλική γλώσσα 
είναι δυνατό να διατίθεται όπου αυτό κρίνεται εφικτό 
και αναγκαίο. Επίσης είναι δυνατό να υλοποιούνται προ¬ 
γράμματα αμιγώς στην Αγγλική ή και σε άλλη γλώσσα. Η 
γλώσσα υλοποίησης θα πρέπει να αναφέρεται στην περι¬ 
γραφή κάθε προγράμματος, καθώς και στα απαραίτητα 
προσόντα κάθε υποψήφιου εκπαιδευόμενου. 

4.1.3 Οδηγός Σπουδών Προγραμμάτων 

Για κάθε εκπαιδευτικό πρόγραμμα που υλοποιείται από 
το Κέντρο, συντάσσεται από τον Επιστημονικό Υπεύθυνο 
«Οδηγός Σπουδών» ο οποίος διατηρείται στο αρχείο του 
ΚΕΔΙΒΙΜ και είναι προσβάσιμος από την ιστοσελίδα του 
Κέντρου. Στον Οδηγό Σπουδών περιγράφονται, ο σκοπός 
του προγράμματος, οι όροι συμμετοχής και παρακολού¬ 
θησης, η εκπαιδευτική διαδικασία, οι υποχρεώσεις των 
εκπαιδευτών και εκπαιδευομένων, καθώς και τα τέλη 
εκπαίδευσης. Αναφέρεται ο τύπος του πιστοποιητικού 
που χορηγείται στους συμμετέχοντες μετά την επιτυχή 
ολοκλήρωση της παρακολούθησης του προγράμματος. 
Αναλύονται οι εκπαιδευτικοί στόχοι, οι διδακτικές ενότη¬ 
τες, η διάρκεια αυτών και οι πιστωτικές μονάδες. Τέλος, 
αναφέρονται οι συνεργαζόμενοι φορείς όπου υπάρχουν. 

4.2 Διαδικασία έγκρισης προγράμματος 

4.2.1 Αυτοχρηματοδοτούμενα προγράμματα ή χρη¬ 
ματοδοτούμενα από ιδιωτικούς φορείς 

Κάθε πρόγραμμα εκπαίδευσης, ανεξάρτητα από τη 
διάρκεια και το πλαίσιο στο οποίο υποβάλλεται, αξιο¬ 
λογείται ως προς τη σκοπιμότητα και την εκπαιδευτική 
του επάρκεια. Η διαδικασία έγκρισης ακολουθεί τα εξής 
στάδια: 

1. Αίτηση - πρόταση υλοποίησης προγράμματος 
Εκπαίδευσης και Δια βίου Μάθησης που υποβάλλεται 
ηλεκτρονικά προς το Κ.Ε.ΔΙ.ΒΙ.Μ με βάση το πρότυπο 
που έχει προταθεί από το Συμβούλιο (Παράρτημα I). Η 
υποβολή πρότασης προς έγκριση έχει συγκεκριμένη 
δομή και πραγματοποιείται ηλεκτρονικά μέσω ειδικής 
φόρμας, η οποία βρίσκεται ανηρτημένη στην ιστοσελίδα 
του Κέντρου και περιλαμβάνει: 

1) Τίτλο προγράμματος 

2) Θεματικό πεδίο 

3) Στοιχεία Επιστημονικού και Ακαδημαϊκού Υπευθύνου 

4) Ομάδα στόχο 

5) Απαιτούμενα τυπικά προσόντα και όροι συμμετοχής 

6) Συνολική διάρκεια 

7) Μέθοδο υλοποίησης (δια ζώσης, εξ αποστάσεως, 
μικτή) και διαδικασίες παρακολούθησης 

8) Σκοπό 

9) Εκπαιδευτικοί στόχοι (γνωστικές δεξιότητες, ψυχο¬ 
κινητικές δεξιότητες, συμπεριφορές) 

10) Διδακτικές ενότητες και διάρκεια αυτών 

11) Αναλυτική παρουσίαση διδακτικών ενοτήτων (θε¬ 
ωρία/πρακτική, υποενότητες, μαθησιακά αποτελέσματα) 

12) Τρόπο αξιολόγησης των εκπαιδευομένων 

13) Τύπο χορηγούμενου πιστοποιητικού, πιστωτικές 
μονάδες 

14) Ιδιότητες και προσόντα εκπαιδευτών 

15) Κόστος συμμετοχής (χρόνος και τρόπος καταβολής 
τελών) 

16) Στοιχεία επικοινωνίας 

17) Συνεργαζόμενοι φορείς (εφόσον υπάρχουν) και 
σχέδιο σχετικού συμφωνητικού 

Οι Επιστημονικοί Υπεύθυνοι, υποβάλλουν μαζί με την 
πρόταση τεχνοοικονομική έκθεση, στην οποία αναφέρο- 
νται τα κέντρα κόστους, πχ ενοίκια, εξοπλισμός, αμοιβές 
εκπαιδευτών, αμοιβές υποστηρικτικού προσωπικού, κα¬ 
θώς και ο αναμενόμενος αριθμός των εκπαιδευομένων. 

2. Αξιολόγηση της υποβληθείσας πρότασης από το 
Συμβούλιο του Κ.Ε.ΔΙ.ΒΙ.Μ. 

3. Τεκμηριωμένη έγκριση ή απόρριψη της πρότασης ή 
τροποποίησή της σύμφωνα με υποδείξεις του Συμβου¬ 
λίου του Κέντρου. 

4. Υποβολή λεπτομερούς φακέλου του εκπαιδευτι¬ 
κού προγράμματος (φάκελος δράσης) προς το Κ.Ε.ΔΙ. 
ΒΙ.Μ., βάσει του οποίου θα γίνεται η παρακολούθηση 
της υλοποίησής του. 

4.2.2 Χρηματοδοτούμενα προγράμματα του ευρύτε¬ 
ρου δημόσιου τομέα ή από φορείς μη κερδοσκοπικού 
χαρακτήρα 

Η πρόταση προςτον φορέα χρηματοδότησης αξιολο¬ 
γείται και εγκρίνεται, πριν από την υποβολή της, από το 
Συμβούλιο του Κέντρου: 

Α. Ως προς τη δυνατότητα του Τ.Ε.Ι. Στερεός Ελλάδας 
να ανταποκριθεί στις απαιτήσεις της προτεινόμενης 
δράσης. 

Β. Ως προς τους απαραίτητους ανθρώπινους και υλι¬ 
κούς πόρους που θα πρέπει να διατεθούν από το Τ.Ε.Ι. 
Στερεάς Ελλάδας για την επιτυχή ολοκλήρωση του προ¬ 
γράμματος. 

Γ. Ως προς τη συμφωνία της με τις αρχές που διέπουν 
τη λειτουργία του Κ.Ε.ΔΙ.ΒΙ.Μ. στο Τ.Ε.Ι. 

4.3 Έγκριση, Υλοποίηση και Αξιολόγηση προγραμμάτων 

4.3.1 Έγκριση και Υλοποίηση Προγραμμάτων 

Η έγκριση των έργων και εκπαιδευτικών προγραμμά¬ 
των πραγματοποιείται από το Συμβούλιο του Κέντρου 
μετά από αξιολόγηση. Τα κριτήρια αξιολόγησης είναι: 
(α) η πληρότητα της υποβληθείσας πρότασης, (β) η επι¬ 
στημονική συνάφεια των Επιστημονικών Υπευθύνων και 
η εκπαιδευτική πληρότητα των σχεδίων των προγραμ¬ 
μάτων σπουδών, (γ) η συνάρτηση με την αποστολή και 
το κύρος του Ιδρύματος και (δ) η βιωσιμότητα του προ¬ 
γράμματος (ε) η απουσία σύγκρουσης με τα προγράμ¬ 
ματα συμβατικής εκπαίδευσης που το Ίδρυμα παρέχει. 


Το Συμβούλιο δύναται να ζητήσει διευκρινίσεις-δι- 
ορθώσεις σε μία πρόταση, εφόσον κρίνει ότι δεν ικα¬ 
νοποιούνται τα ως άνω κριτήρια. Κατά τη διαδικασία 
αξιολόγησης το Συμβούλιο έχει επίσης τη δυνατότητα 
να απευθυνθεί σε ειδικούς για την οριστική διαμόρφωση 
της κρίσης του. Η απόφαση του Συμβουλίου αποστέλ- 
λεται στη Σύγκλητο προς έγκριση και μετά την έγκρισή 
της κοινοποιείται στην Επιτροπή Ερευνών για τις σχετικές 
ενέργειες της αρμοδιότητάς της. 

Εφόσον εγκριθεί ένα πρόγραμμα, ο Επιστημονικός 
Υπεύθυνος οφείλει να διασφαλίζει τους όρους εφαρ¬ 
μογής του προγράμματος, όπως περιγράφονται στην 
εγκριθείσα πρόταση. Να διατηρεί αρχείο με όλα τα απαι- 
τούμενα έγγραφα, όπως το πρόγραμμα σπουδών, τις 
αιτήσεις συμμετοχής, τα πρακτικά επιλογής και τα τεκ¬ 
μήρια αξιολόγησης των εκπαιδευομένων, κατάλογο των 
εκπαιδευομένων -ανά κύκλο προγράμματος- οι οποίοι 
ολοκλήρωσαν επιτυχώς, παρουσιολόγια ή ηλεκτρονικά 
αρχεία σε περίπτωση εξ αποστάσεως προγραμμάτων, 
ωρολόγιο πρόγραμμα και κατάλογο εκπαιδευτών όπου 
απαιτείται, εκπαιδευτικό υλικό. 

Με την ολοκλήρωση κάθε προγράμματος ο Επιστημο¬ 
νικός Υπεύθυνος διαβιβάζει στη Γραμματεία του Κέντρου 
τα εξής στοιχεία για όσους ολοκλήρωσαν επιτυχώς το 
πρόγραμμα: 

• Κατάσταση με τα ονοματεπώνυμα των εκπαιδευόμε¬ 
νων και τον τίτλο του προγράμματος που παρακολού¬ 
θησαν και ολοκλήρωσαν επιτυχώς. 

• Βεβαίωση ότι το πρόγραμμα υλοποιήθηκε σύμφωνα 
με τον Οδηγό Σπουδών του, καθώς και την προβλεπό- 
μενη έκθεση υλοποίησης ανά κύκλο. 

• Βεβαίωση ότι έχουν καταβληθεί οι οικονομικές απαι¬ 
τήσεις που αφορούν την εκπαίδευση των παραπάνω 
εκπαιδευόμενων. 

• Τα πιστοποιητικά ή τις βεβαιώσεις που θα χορηγη¬ 
θούν σε κάθε εκπαιδευόμενο προς υπογραφή. Η υπο¬ 
γραφή των πιστοποιητικών ή των βεβαιώσεων γίνεται 
μετά την ολοκλήρωση όλων των διαδικασιών και αυτά 
αποστέλλονται στους Επιστημονικούς Υπευθύνους οι 
οποίοι μεριμνούν για την αποστολή τους στους δικαι¬ 
ούχους. 

4.3.2 Αξιολόγηση 

Όλα τα προγράμματα που υλοποιούνται από το Κ.Ε.ΔΙ. 
ΒΙ.Μ. θα αξιολογούνται συστηματικά. Όργανα αξιολόγη¬ 
σης είναι οι εσωτερικοί και οι εξωτερικοί αξιολογητές. 

Η διαδικασία εσωτερικής αξιολόγησης περιλαμβάνει 
τα ακόλουθα πεδία: 

- Το εκπαιδευτικό πρόγραμμα, ως προς την πληρότητα 
και την καταλληλότητά του, καθώς και το βαθμό ανταπό¬ 
κρισής του στις προσδοκίες των εκπαιδευομένων. 

- Οι εκπαιδευτές, από άποψη προετοιμασίας, ικανότη¬ 
τας μετάδοσης γνώσεων ή δεξιοτήτων, βαθμού χρήσης 
και ποιότητας των εποπτικών μέσων διδασκαλίας. 

- Ο/η Επιστημονικά Υπεύθυνος/η, σε σχέση με την 
αποτελεσματική υλοποίηση του προγράμματος. 

-Το εκπαιδευτικό υλικό, από πλευράς επιστημονικής 
πληρότητας, ευκολίας κατανόησης, αυτοτέλειας κ.λπ. 

- Η καταλληλότητα των χώρων. Θα πρέπει για τους 
διαθέσιμους εκπαιδευτικούς χώρους να υπάρχουν οι 

σχετικές αποφάσεις των ακαδημαϊκών οργάνων που 
συναινούν στην χρήση τους αφού δεν παρεμποδίζεται 
η εκπαιδευτική διαδικασία προπτυχιακών και μεταπτυ¬ 
χιακών προγραμμάτων σπουδών. 

- Ο εργαστηριακός εξοπλισμός, τα εποπτικά μέσα και 
τα αναλώσιμα. 

4.4 Διαδικασίες και Διασφάλιση ποιότητας υλοποίησης 
των προγραμμάτων 

4.4.1 Διαδικασίες επιλογής εκπαιδευτών 

Στην εγκεκριμένη πρόταση κάθε προγράμματος περι- 
γράφονται οι ιδιότητες, τα προσόντα και οι ειδικότητες 
των εκπαιδευτών ανά θεματικό πεδίο π.χ. Καθηγητές 
Α.Ε.Ι., έμπειροι επιστήμονες και επαγγελματίες, μετα-δι- 
δάκτορες, υποψήφιοι διδάκτορες και μεταπτυχιακοί φοι¬ 
τητές. Για τα μέλη ΔΕΠ, ΕΔΙΠ, ΕΕΠ, ΕΤΕΠ του Ιδρύματος η 
ανάθεση του εκπαιδευτικού έργου γίνεται με εισήγηση 
του Επιστημονικού Υπευθύνου. Για τα μέλη ΔΕΠ, ΕΔΙΠ, 
ΕΕΠ, ΕΤΕΠ άλλων Α.Ε.Ι., καθώς και για διακεκριμένους 
διανοητές, καλλιτέχνες και επιστήμονες, απαιτείται πέρα 
από την εισήγηση του Επιστημονικού Υπευθύνου σύ¬ 
ναψη σύμβασης με το Τ.Ε.Ι. Στερεός Ελλάδας. Για τους 
εξωτερικούς εκπαιδευτές απαιτείται η υποβολή σχετικής 
αίτησης και η ένταξή τους στο Μητρώο Εκπαιδευτών 
του Τ.Ε.Ι. Στερεός Ελλάδας. Στις περιπτώσεις όπου στο 
Μητρώο δεν υπάρχει διδακτικό προσωπικό με τα απαι- 
τούμενα προσόντα όπως ορίζονται στην πρόταση του 
Επιστημονικού Υπεύθυνου, απαιτείται δημόσια πρό¬ 
σκληση για την πρόσληψή τους. 

4.4.2. Προδιαγραφές και Ποιότητα Εκπαιδευτικού υλικού 

Το παρεχόμενο εκπαιδευτικό υλικό μπορεί να είναι σε 
έντυπη ή ηλεκτρονική μορφή, καλύπτει όλες τις θεμα¬ 
τικές ενότητες κάθε προγράμματος, είναι απαλλαγμένο 
από πνευματικά δικαιώματα τρίτων ή έχει εξασφαλιστεί 
νομίμως η χρήση του, έχει αξιολογηθεί και εγκριθεί από 
τον Επιστημονικό Υπεύθυνο κάθε προγράμματος, αρ¬ 
θρώνεται σύμφωνα με τους στόχους του προγράμματος, 
περιέχει ερωτήσεις- ασκήσεις-προβλήματα-εργασίες κα¬ 
τανόησης της ύλης ή/και αυτο-αξιολόγησης. 

4.4.3 Διαδικασίες παρακολούθησης των προγραμμάτων 

Κατά την υλοποίηση δια ζώσης διδασκαλίας τηρούνται 

παρουσιολόγια εκπαιδευομένων και εκπαιδευτών βά¬ 
σει του ωρολογίου προγράμματος. Στα προγράμματα εξ 
αποστάσεως εκπαίδευσης η μέθοδος υλοποίησης είναι 
σχεδιασμένη με τρόπο ώστε να διασφαλίζει την κατανό¬ 
ηση/εμπέδωση των διδακτικών ενοτήτων καθώς και τον 
τρόπο ελέγχου της διαδικασίας παρακολούθησης μέσω 
της ηλεκτρονικής πλατφόρμας. 

4.4.4 Αξιολόγηση προγράμματος από τους εκπαιδευ¬ 
όμενους 

Μετά την ολοκλήρωση κάθε προγράμματος η αξιολό¬ 
γηση γίνεται από τους εκπαιδευόμενους με βάση ενιαίο 
ερωτηματολόγιο, το οποίο περιλαμβάνει συγκεκριμέ¬ 
νους άξονες και δείκτες αξιολόγησης. 

4.4.5 Έκθεση υλοποίησης προγράμματος ανά κύκλο 

Η Έκθεση Υλοποίησης κάθε προγράμματος υποβάλλε¬ 
ται στο Συμβούλιο ανά κύκλο και βασίζεται στα στοιχεία 
υλοποίησης του προγράμματος, στα ερωτηματολόγια των 
εκπαιδευομένων και στα επιτευχθέντα αποτελέσματα. 


4.5 Συνεργασίες με τρίτους 

Το Κέντρο μπορεί να συνάπτει προγραμματικές συμ¬ 
φωνίες και συμπράξεις με αναγνωρισμένους φορείςτου 
Ιδιωτικού και Δημόσιου τομέα, οι οποίες συνάδουν με το 
κύρος και την αποστολή του Τ.Ε.Ι. Στερεός Ελλάδας. Τα 
σχέδια των προγραμματικών συμφωνιών-συμπράξεων 
ή συνεργασιών κατατίθενται στο Συμβούλιο και περι¬ 
λαμβάνουν τους τομείς και τον τρόπο συνεργασίας κατά 
τρόπο ώστε να διασφαλίζεται η πνευματική ιδιοκτησία 
του Ιδρύματος και να προκύπτει ότι η σχετική συμφωνία 
είναι επ' ωφελεία του. Μετά την έγκρισή τους από το 
Συμβούλιο τα σχέδια διαβιβάζονται προς την Επιτροπή 
Ερευνών ή/και τη Σύγκλητο όπου απαιτείται. 

Ομοίως αντιμετωπίζονται και οι συνεργασίες με εξωτε¬ 
ρικούς φορείς για την υλοποίηση συγκεκριμένων έργων, 
μελετών, ανάπτυξη εκπαιδευτικού υλικού και εκπαιδευτι¬ 
κών προγραμμάτων. Στις περιπτώσεις αυτές κατατίθεται 
σχέδιο συμφωνητικού μεταξύ του Τ.Ε.Ι. Στερεός Ελλάδας 
και των τρίτων φορέων, στο οποίο περιγράφονται τα 
αντικείμενα, οι ρόλοι και οι οικονομικοί όροι της συνερ¬ 
γασίας και το οποίο εφόσον εγκριθεί προωθείται στην 
Επιτροπή Ερευνών προς έλεγχο και υπογραφή. 

4.6. Διοικητική Υποστήριξη 

Η Γραμματεία του Κ.Ε.ΔΙ.ΒΙ.Μ.: 

- Στεγάζεται σε κατάλληλο για τις δράσεις της χώρο 
του Τ.Ε.Ι. Στερεός Ελλάδας 

- Στελεχώνεται με προσωπικό, το οποίο προσλαμ¬ 
βάνεται με απόφαση του Συμβουλίου του Κ.Ε.ΔΙ.ΒΙ.Μ., 
ύστερα από προκήρυξη. Γ ια τη μετακίνηση προσωπικού, 
που ήδη υπηρετεί στο Τ.Ε.Ι. Στερεός Ελλάδας, προς την 
Γραμματεία του Κ.Ε.ΔΙ.ΒΙ.Μ., απαιτείται απόφαση του 
Πρυτανικού Συμβουλίου 

4.7 Όργανα Διαχείρισης 

4.7.1 Οικονομική Διαχείριση 

Η Επιτροπή Ερευνών του Ε.Λ.Κ.Ε. του Ιδρύματος δια¬ 
χειρίζεται τους πόρους του Κέντρου. Γ ια το σκοπό αυτόν, 
παρακρατεί έως είκοσι τοις εκατό (20%) επί των εσόδων 
των έργων του Κέντρου, ενώ ένα ποσοστό έως είκοσι τοις 
εκατό (20%) επί των εσόδων των εκπαιδευτικών προ¬ 
γραμμάτων του Κέντρου κατατίθενται σε ειδικό κωδικό 
για την κάλυψη των γενικών εξόδων λειτουργίας του. 
Ποσοστό έως 20% επί των εσόδων των εκπαιδευτικών 
προγραμμάτων προορίζεται για την αναβάθμιση της 
εκπαιδευτικής διαδικασίας και της έρευνας σταΤρήμα¬ 
τα και τα προγράμματα σπουδών 2ου και 3ου κύκλου 
του Τ.Ε.Ι. Στερεός Ελλάδας. Το ακριβές ποσοστό παρα¬ 
κράτησης του Ε.Λ.Κ.Ε. για κάθε τύπου έργο καθορίζεται 
από τη Σύγκλητο ύστερα από πρόταση του Συμβου¬ 
λίου του Κ.Ε.ΔΙ.ΒΙ.Μ. Οι δραστηριότητες του Κέντρου 
πραγματοποιούνται με τη μορφή ερευνητικών έργων 
του Ε.Λ.Κ.Ε. 

4.7.2 Εκπροσώπηση και δικαίωμα υπογραφής 

Οι Βεβαιώσεις και τα Πιστοποιητικά Διά Βίου Μάθη¬ 
σης, υπογράφονται από τον Πρόεδρο του Κ.Ε.ΔΙ.ΒΙ.Μ. 
και τον Επιστημονικό Υπεύθυνο του Προγράμματος 
Εκπαίδευσης. 

4.8. Σπουδές 

- Η φοίτηση είναι γενικώς υποχρεωτική και το όριο 
απουσιών δεν μπορεί να υπερβαίνει το 10% των προ- 




30142 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2666/06.07.2018 


βλεπόμενων ωρών εκπαίδευσης, για τη χορήγηση του 
προβλεπόμενου πιστοποιητικού. 

-Τα μαθήματα είναι πλήρως ενταγμένα στο σύστημα 
μονάδων Ε(ΤΓ5/Ε(ΐνΕΤ, των οποίων ο υπολογισμός δη¬ 
λώνεται με σαφήνεια και αναλυτικά για κάθε ένα μάθημα 
στο φάκελο του προγράμματος. 

- Είναι δυνατή η χρήση Τεχνολογιών Πληροφορικής 
και Επικοινωνιών για την εκπαίδευση από απόσταση, 
με αντίστοιχο υπολογισμό των μονάδων Ε(ΤΓ5/Ε(ΐνΕΤ. 

- Όλα τα θέματα εκπαίδευσης ρυθμίζονται από τον 
Κανονισμό Εσωτερικής Λειτουργίας του Κ.Ε.ΔΙ.ΒΙ.Μ. Κάθε 
εκπαιδευτική δράση, εφόσον κάτι τέτοιο απαιτείται, 
μπορεί να ρυθμίζει ειδικά θέματα με ειδικό Κανονισμό 
λειτουργίας που συντάσσεται από τον Επιστημονικό 
Υπεύθυνο και εγκρίνεται από το Συμβούλιο του Κ.Ε.ΔΙ. 
ΒΙ.Μ. με την υποβολή της πρότασης. 

4.9. Κυρώσεις 

Σε περίπτωση που το Συμβούλιο του Κ.Ε.ΔΙ.ΒΙ.Μ. δι¬ 
απιστώσει τη μη τήρηση των όρων υλοποίησης του 
προγράμματος προς το Τ.Ε.Ι. ή προς τρίτους ή κάποια 
άλλη ενέργεια ή παράλειψη εκ μέρους του Επιστημονι¬ 
κού Υπεύθυνου που δημιουργεί σοβαρά προβλήματα 
στην υλοποίηση του προγράμματος, σύμφωνα με την 
εγκεκριμένη πρόταση και τον κανονισμό λειτουργίας, 
έχει δικαίωμα να προχωρήσει σε: 

- Διακοπή της λειτουργίας του προγράμματος 

- Αποκλεισμό του Επιστημονικού Υπεύθυνου από τη 
συμμετοχή σε προγράμματα εκπαίδευσης ή άλλες δρα¬ 
στηριότητες του Κ.Ε.ΔΙ.ΒΙ.Μ., μέχρι δύο έτη. 

Τις κυρώσεις επιβάλλει το Συμβούλιο του Κ.Ε.ΔΙ.ΒΙ.Μ. 
με απλή πλειοψηφία. 

4.10 Χρήση χώρων, εργαστηρίων και εξοπλισμού του 
Τ.Ε.Ι. Στερεός Ελλάδας 

Για τη διάθεση χώρων για τη Γραμματεία του Κ.Ε.ΔΙ. 
ΒΙ.Μ. και τυχόν αιθουσών ή εργαστηριακών χώρων του 
Ιδρύματος που είναι απαραίτητοι για τη διεξαγωγή των 
προγραμμάτων αποφασίζει η εκπαιδευτική ή διοικητική 
μονάδα στην οποία ανήκει ο χώρος ή ο εξοπλισμός. Για 
τους χώρους και τον εξοπλισμό που ανήκουν στο Τ.Ε.Ι. 
Στερεάς Ελλάδας αποφασίζει ο αρμόδιος Αντιπρύτανης 
του Τ.Ε.Ι. Στερεάς Ελλάδας. 

Η άρνηση παραχώρησης χώρου ή εξοπλισμού πρέπει 
να είναι τεκμηριωμένη και υπόκειται στον έλεγχο της 
Συγκλήτου. 

Η χρήση των εργαστηρίων και του εξοπλισμού τους 
γίνεται με ευθύνη του διδάσκοντα και του Επιστημονικού 
Υπευθύνου του προγράμματος. 

Η χρήση χώρων, εργαστηρίων και εξοπλισμού των 
εκπαιδευτικών/εργαστηριακών δομών του ιδρύματος 
γίνεται ανταποδοτικά, ως προς την χρήση τους, και στο 
Π/Υ του προγράμματος είναι υποχρεωτική η πρόβλεψη 
τέλους χρήσης. 

5. Πόροι του Κέντρου 

Πόροι του Κέντρου είναι οι ακόλουθοι: 

α) Χρηματοδοτήσεις από επιχειρησιακά ή άλλα προ¬ 
γράμματα που συγχρηματοδοτούνται από την Ευρω¬ 
παϊκή Ένωση. 

β) Χρηματοδοτήσεις από φορείς του δημοσίου ή ιδι¬ 
ωτικού τομέα και απάτην Ευρωπαϊκή Ένωση και άλλους 


διεθνείς οργανισμούς, καθώς και δωρεές και χορηγίες 
προς το Κέντρο. 

γ) Έσοδα από εκπαιδευομένους, σε περίπτωση που το 
πρόγραμμα δεν χρηματοδοτείται σύμφωνα με τις περι¬ 
πτώσεις α και β παραπάνω. 

δ) Έσοδα από την ανάπτυξη, παραγωγή και αξιοποί¬ 
ηση εκπαιδευτικού και άλλου υλικού, από την εκπόνη¬ 
ση μελετών, από την παροχή υπηρεσιών και από την 
εκτέλεση επιμορφωτικών έργων που αφορούν στη δια 
βίου μάθηση. 

ε) Ύστερα από απόφαση της Συγκλήτου, μπορεί να 
διατίθενται πόροι του Ειδικού Λογαριασμού Κονδυλί- 
ων Έρευνας (Ε.Λ.Κ.Ε.) και οι πρόσοδοι από περιουσιακά 
στοιχεία του Ιδρύματος για την ανάπτυξη του Κέντρου. 

6. Σχέσεις Κέντρου και Ε.Λ.Κ.Ε. 

Οι δραστηριότητες του Κέντρου πραγματοποιούνται 
με τη μορφή ερευνητικών έργων του Ε.Λ.Κ.Ε. Συνεπώς, 
η αποδοχή των έργων δια βίου μάθησης από την Επι¬ 
τροπή Ερευνών προϋποθέτει την έγκρισή τους από το 
Συμβούλιο του Κέντρου και το Πρυτανικό Συμβούλιο. Η 
οικονομική διαχείριση των προγραμμάτων υλοποιείται 
από τον Ε.Λ.Κ.Ε. σύμφωνα μετις διαδικασίες οικονομικής 
και διοικητικής λειτουργίας που ορίζονται στο εκάστοτε 
ισχύον νομικό πλαίσιο και τον Οδηγό Χρηματοδότησης 
και Διαχείρισης του Ε.Λ.Κ.Ε. 

7. Μητρώο Εκπαιδευτών 

Σύμφωνα με το θεσμικό πλαίσιο (ν. 4485/2017 άρθρο 
48) στο Κέντρο συγκροτείται Μητρώο Εκπαιδευτών 
υπεύθυνος του οποίου είναι ο Διευθυντής του Κ.Ε.ΔΙ.ΒΙ.Μ. 

7.1. Εκπαιδευτές του Κέντρου 

Εκπαιδευτές στα προγράμματα του Κέντρου μπορούν 
να είναι: α) Τα μέλη ΔΕΠ του Τ.Ε.Ι. Στερεάς Ελλάδας και 
άλλων Α.Ε.Ι. της ημεδαπής και αλλοδαπής, β) τα μέλη 
Ε.ΔΙ.Π., Ε.Ε.Π. και Ε.Τ.Ε.Π., γ) διακεκριμένοι διανοητές, 
καλλιτέχνες και επιστήμονες, οι οποίοι σύμφωνα με τον 
ν.4386/2016 εδάφιο Ι.ατου άρθρου 70 θα μπορούσαν 
να εκλεγούν Καθηγητές χωρίς την κατοχή διδακτορικού 
διπλώματος, δ) οι εγγεγραμμένοι στο Μητρώο Εκπαι¬ 
δευτών του Τ.Ε.Ι. Στερεάς Ελλάδας και ε) οι Εκπαιδευτές 
οι οποίοι θα επιλεγούν σε συνέχεια σχετικών δημόσιων 
προσκλήσεων και θα έχουν τα απαραίτητα προσόντα 
με βάση το νόμο. Η τήρηση των προϋποθέσεων έντα¬ 
ξης στην περίπτωση γ) κρίνονται από το Συμβούλιο του 
Κέντρου. 

Το Μητρώο Εκπαιδευτών του Κέντρου είναι ανοικτό σε 
αιτήσεις υποψηφίων. Στο Μητρώο Εκπαιδευτών έχουν 
δικαίωμα εγγραφής κάτοχοι τίτλου σπουδών Τριτοβάθ¬ 
μιας Εκπαίδευσης της ημεδαπής (Πανεπιστημίων/Τ.Ε.Ι.) 
ή της αλλοδαπής με αναγνώριση από τον ΔΟΑΤΑΠ. Οι 
εγγεγραμμένοι στο Μητρώο οφείλουν να είναι πιστο¬ 
ποιημένοι Εκπαιδευτές Ενηλίκων εφόσον απαιτείται από 
τον νόμο. 

7.2. Θεματικά πεδία 

Η αίτηση για ένταξη στο Μητρώο υποβάλλεται σε ένα 
ή περισσότερα από τα κάτωθι θεματικά πεδία: 

Ανθρωπιστικές Σπουδές 
Παραστατικές Τ έχνες 
Κινηματογράφος/Ψηφιακές Τέχνες 

Εικαστικές Τέχνες 

Λογοτεχνία/Ποίηση 

Φιλοσοφία/Επιστημολογία 

Ψυχολογία 

Ιστορία/Αρχαιολογία 

Γλωσσολογία/Μετάφραση/Γλώσσες και Πολιτισμοί 

Επιστήμες Αγωγής/Εκπαίδευση/Ανάπτυξη Ανθρώπι¬ 
νου Δυναμικού 

Διδασκαλία Ξένων Γλωσσών 

Μουσικές Σπουδές 

Θρησκευτικά μνημεία 


Κοινωνικές Επιστήμες και Οικονομία 

Διαχείριση Πολιτιστικού και Τουριστικού Πλούτου 

Οικονομία/Χρηματοοικονομικά/Λογιστική 

Οργάνωση και Διοίκηση Οργανισμών/ΜθΓΚθΐίηρ 

Κοινωνιολογία και Πολιτικές Επιστήμες 

ΜΜΕ και Επικοινωνία 

Επιστήμη Δικαίου 

Ναυτιλία 

Βιώσιμη Ανάπτυξη και Περιβάλλον 

Αγροοικονομία 

Οργάνωση Διοίκηση Μικρών Επιχειρήσεων 

Υπηρεσίες Φύλαξης - Ασφάλειας 


Θετικές Επιστήμες καιΤεχνολογία 

Βιώσιμη Ανάπτυξη και Περιβάλλον 

Βιοτεχνολογία 

Τεχνολογία Τροφίμων 

Βιολογία 

Οικολογία 

Γεωλογία 

Πληροφορική και Τηλεπικοινωνίες 

Φυσική 

Χημεία 

Μαθηματικά και Στατιστική 

Αρχιτεκτονική/Χωροταξία/Πολεοδομία 

Μηχανική Κτιρίων και Κατασκευών/Τοπογραφία 

Μηχανική Ενέργειας/Μηχανολογία/Μηχανική και Δια¬ 
χείριση Μονάδων Παραγωγής 

Υλικά 

Ηλεκτρολογία 

Ηλεκτρονική 

Αυτοματισμοί 


Τεχνολογία Οχημάτων 

Τεχνολογία Αεροσκαφών - Πτητικών Συσκευών 

Τεχνολογία Σκαφών 


Επιστήμες Υγείας 

Φυσικοθεραπεία και Αποκατάσταση 

Νοσηλευτική 

Τεχνολογίες και Φροντίδα Υγείας και Πρόνοιας 

Θερμαλισμός- Ιαματικά 


Γεωπονία και Δασοπονία 

Αγροοικονομία 

Τ εχνολογία Τ ροφίμων 

Βιοτεχνολογία 

Οικολογία 

Θερμοκήπια 

Δενδροκαλλιέργειες 

Ιχθυοκαλλιέργειες 

Δασοπροστασία 

Ζωική Παραγωγή 

Φυτική Παραγωγή 

Βιώσιμη Ανάπτυξη και Περιβάλλον 

Βιολογία 

Οικολογία 

Γεωλογία 


7.3. Ένταξη στο Μητρώο Εκπαιδευτών 

Για την ένταξη στο Μητρώο Εκπαιδευτών του Τ.Ε.Ι. 
Στερεός Ελλάδας: 

1. Κάθε ενδιαφερόμενος υποβάλει ηλεκτρονική αίτη¬ 
ση. Στην αίτηση αυτή συμπληρώνονται προσωπικά στοι¬ 
χεία επικοινωνίας, τίτλοι σπουδών, εργασιακή εμπειρία, 
διδακτική εμπειρία σε ενήλικες (σε ώρες), πιστοποιήσεις 
άλλων γνώσεων. Επίσης, οι ενδιαφερόμενοι επιλέγουν 
ένα ή περισσότερα θεματικά πεδία του Μητρώου Εκπαι¬ 
δευτών στα οποία επιθυμούν να ενταχθούν. 

2. Η ηλεκτρονική αίτηση του ενδιαφερομένου ελέγχε¬ 
ται ως προς την πληρότητα των υποβαλλόμενων στοιχεί¬ 
ων και στη συνέχεια του αποστέλλεται με ηλεκτρονικό 
ταχυδρομείο είτε αποδεικτικό ηλεκτρονικής υποβολής 
στο οποίο αναφέρονται όλα τα δηλωθέντα στοιχεία 
(εφόσον η αίτηση είναι πλήρης), είτε ενημέρωση για 
τυχόν ελλείψεις της αίτησης ώστε να συμπληρωθεί για 
να αποσταλεί το αποδεικτικό ηλεκτρονικής υποβολής. 

3. Ο ενδιαφερόμενος καταθέτει στη γραμματεία του 
Κ.Ε.ΔΙ.ΒΙ.Μ. του Τ.Ε.Ι. Στερεός Ελλάδας το αποδεικτικό της 
ηλεκτρονικής υποβολής συνοδευόμενο από Υπεύθυνη 
Δήλωση ότι τα στοιχεία που υπέβαλε είναι αληθή και 
ακριβή, με γνήσιο της υπογραφής. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2666/06.07.2018 


4. Οι αιτήσεις αξιολογούνται από τον Διευθυντή του 
Κέντρου και εφόσον ικανοποιούνται τα ελάχιστα απαι- 
τούμενα προσόντα γίνεται η ένταξη στο Μητρώο με από¬ 
φαση του Συμβουλίου του Κέντρου. Το αποτέλεσμα της 
αξιολόγησης κοινοποιείται στους ενδιαφερομένους με 
ηλεκτρονικό ταχυδρομείο. 

Εάν ο ενδιαφερόμενος διαφωνεί με το αποτέλεσμα της 
αξιολόγησης υποβάλει αίτηση θεραπείας στο Συμβούλιο 
του Κέντρου. 


Η ένταξη στο Μητρώο Εκπαιδευτών δεν συνεπάγεται 
αυτόματα τη συμμετοχή σε κάποιο από τα προγράμματα 
του Κέντρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 20 Ιουνίου 2018 
Ο Πρύτανης 
ΠΕΤΡΟΣ ΛΑΜΨΑΣ 

